อาโอะ ทานากะ

**อาโอะ ทานากะ** () เป็นนักฟุตบอลอาชีพชาวญี่ปุ่น  ที่เล่นตำแหน่งกองกลางให้กับสโมสรลีดส์ยูไนเต็ดในพรีเมียร์ลีก และทีมชาติญี่ปุ่น

## ชีวิตส่วนตัว
ในปี 2020 ขณะที่ยังอยู่ที่คาวาซากิ ทานากะได้ปรากฏตัวในรายการข้อมูล "LOVE Kawasaki" ทางโทรทัศน์คานากาวะ ซึ่งเขาได้สนทนากับอาโออิ ทานากะ ผู้ประกาศข่าวโทรทัศน์ในขณะนั้น ซึ่งมีชื่อเดียวกันกับเขา การสนทนานี้ออกอากาศเมื่อวัน ที่ 15 กุมภาพันธ์ของปีเดียวกัน

ในเดือนธันวาคม ค.ศ. 2022 ความชื่นชอบอย่างเปิดเผยของทานากะที่มีต่อเครื่องใช้เหล็กของนัมบุ เท็กกิ กลายเป็นประเด็นร้อนในโซเชียลมีเดีย หลังจากที่เขาอ้างว่าการใช้กาต้มน้ำนัมบุ เท็กกิ ช่วยบรรเทาอาการโลหิตจางของเขาได้
### ครอบครัวและความสัมพันธ์
ทานากะและคาโอรุ มิโตมะ นักฟุตบอลจาก ไบรตันแอนด์โฮฟอัลเบียน ซึ่งมีอายุมากกว่าทานากะหนึ่งปี เรียนโรงเรียนประถมและมัธยมต้นเดียวกัน และเล่นด้วยกันที่สโมสรซากินุมะ เอสซี และอะคาเดมีของคาวาซากิ ฟรอนตาเล โดยมิโตมะไปศึกษาต่อที่มหาวิทยาลัยสึกุบะ แต่หลังจากจบการศึกษา พวกเขาก็เข้าร่วมคาวาซากิ ฟรอนตาเล และกลับมาเป็นเพื่อนร่วมทีมกันอีกครั้ง ผู้เล่นทั้งสองคนได้รับเลือกให้เข้าร่วมฟุตบอลโลก 2022 ที่กาตาร์เป็นครั้งแรก และเมื่อมิโตมะส่งบอลให้ทานากะทำประตูได้ในเกมกับสเปน เรื่องราวของ "เพื่อนสมัยเด็กสองคนที่กลายเป็นสมาชิกคนสำคัญของทีมชาติญี่ปุ่นและทำผลงานได้ดีในฟุตบอลโลก เอาชนะสเปน ทีมเต็งที่จะคว้าแชมป์" ได้รับความสนใจราวกับเป็นเรื่องราวจากมังงะ นอกจากนี้ ผลจากฟุตบอลโลกทำให้มีผู้สนใจเข้าร่วมสโมสรซากินุมะ เอสซี เพิ่มขึ้นประมาณสิบเท่า

ณ เดือนธันวาคม ค.ศ. 2022 ขณะที่ ทานากะ สร้างความตื่นเต้นให้กับคนทั้งญี่ปุ่นด้วยการยิงประตูชัยในแมตช์ที่พบกับสเปนเมื่อวันที่ 1 ธันวาคม มาพร้อมกับข่าวที่ทานากะกำลังคบหาอยู่กับดารานางเอกสาวไอริ ซูซูกิ โดยเธอเป็นทั้ง นักร้อง นักแสดง นางแบบ นักจัดรายการวิทยุ และ อดีตไอดอล แม้ว่าทั้งสองจะเคยยอมรับความสัมพันธ์ของพวกเขาก่อนหน้านี้ แต่ครั้งนี้เป็นครั้งแรกที่พูดถึงเรื่องนี้ต่อสาธารณะ แฟนๆ ต่างตื่นเต้นเช่นกัน เพราะทานากะเพิ่งลงเล่นในแมตช์ฟุตบอลโลกกับเยอรมนีเมื่อวันที่ 23 พฤศจิกายน เพียงไม่กี่วันก่อนหน้านั้น
“ฉันเชียร์เธออยู่นะ” “ฉันหวังว่าเธอจะสนุก” ซูซูกิ กล่าวด้วยสีหน้าเขินอาย เมื่อวันที่ 27 พฤศจิกายน ในงานเปิดตัวโฟโต้บุ๊กฉลองครบรอบ 20 ปีของการเดบิวต์ เธอถูกนักข่าวถามว่า “คุณได้ดูการแข่งขันของแฟนหนุ่มของคุณหรือเปล่า?”

สืบเนื่องมาจาก เมื่อวันที่ 25 มีนาคม ค.ศ. 2022 มีบทความออนไลน์ปรากฏขึ้นเกี่ยวกับความสัมพันธ์ของไอริ ซูซูกิและอาโอะ ทานากะที่กำลังจะแต่งงาน บทความดังกล่าวรายงานว่า "พวกเขาพัฒนาความสัมพันธ์กันอย่างรวดเร็ว เนื่องจากความรักในกีฬากอล์ฟและนิสัยรักครอบครัว พวกเขาได้แนะนำตัวให้พ่อแม่ของกันและกันรู้จักแล้ว และแหล่งข่าวระบุว่า ทานากะได้ขอเธอแต่งงานก่อนที่เขาจะเดินทางไปสโมสรในเยอรมนีเมื่อฤดูร้อนที่ผ่านมา"

โดยทานากะ ยืนยันความสัมพันธ์ดังกล่าวในการให้สัมภาษณ์ในเช้าวันรุ่งขึ้น โดยกล่าวว่า "ผมคิดว่าบางท่านอาจได้เห็นบทความเมื่อเช้านี้แล้ว แต่ตอนนี้ผมกำลังคบกับไอริ ซูซูกิ ผมจะไม่พูดอะไรไปมากกว่านี้ เพราะในฐานะตัวแทนทีมชาติ ผมอยากจะมุ่งเน้นไปที่ฟุตบอล และผมก็ไม่อยากให้มันเป็นภาระสำหรับเธอด้วย ดังนั้นเรามาคุยเรื่องฟุตบอลกันดีกว่าไหมครับ"

ไม่กี่ชั่วโมงต่อมา ซูซูกิได้ยืนยันเรื่องนี้ในโพสต์บล็อกของเธอ

เมื่อวันที่ 12 กรกฎาคม สื่อต่างๆ ได้สัมภาษณ์คุณพ่อของไอรี แม้ว่าเธอจะบอกพวกเขาอย่างชัดเจนแล้วว่าอย่าทำเช่นนั้น เพราะมีบทความในหนังสือพิมพ์แท็บลอยด์ตีพิมพ์ในเช้าวันเดียวกันนั้นเองที่ระบุว่าซูซูกิจะแต่งงานก่อนสิ้นปี คุณพ่อของซูซูกิกล่าวว่าเขาไม่เคยแนะนำอาโอให้รู้จักกับซูซูกิลย พวกเขาแค่บังเอิญไปหาหมอกายภาพบำบัดคนเดียวกันเท่านั้น ที่จริงแล้วเขาไม่รู้ด้วยซ้ำว่าพวกเขากำลังคบกัน จนกระทั่งคุณแม่ของซูซูกิบอกเขาในภายหลัง

ซูซูกิตอบโต้เรื่องนี้ด้วยการทวีตว่า "ฉันรู้ว่าบางเรื่องกำลังเป็นที่พูดถึงกันมาก ถ้าฉันมีอะไรจะพูด ฉันจะพูดด้วยตัวเอง ดังนั้นโปรดเชื่อฉันเถอะ ถ้าคุณช่วยหยุดพูดถึงชีวิตส่วนตัวของฉันได้ไหม... ปีครบรอบ 20 ปีของฉันเพิ่งเริ่มต้น และฉันเพิ่งประกาศทัวร์คอนเสิร์ตไป ยังมีอีกหลายอย่างที่ฉันอยากทำ โปรดให้กำลังใจฉันต่อไปด้วยนะคะ"

ในเดือนกันยายนปี 2022 โพสต์หนึ่งของ ทานากะบนอินสตาแกรมเพื่อฉลองครบรอบ 24 ปีของเขาได้รับความสนใจอย่างมาก เพราะข้อความในแฮชแท็กของเขาระบุว่า "ไอริ ขอบคุณสำหรับทุกสิ่ง" นอกจากนี้ เขายังไม่เคยใช้แฮชแท็กที่ดูเหมือนประโยคมาก่อน ซึ่งเป็นสิ่งที่ซูซูกิทำในโพสต์ส่วนใหญ่ของเธอในโซเชียลมีเดีย
จากนั้นเขาโพสต์สตอรี่ว่า "มันน่าอายมาก แต่ผมไม่ทันสังเกตจนกระทั่งทุกคนบอก ผมจะระวังกว่านี้แล้ว!" แล้วก็แก้ไขโพสต์ของเขา

ตั้งแต่นั้นมา พวกเขาก็ไม่ได้พูดถึงความสัมพันธ์ของกันและกันอีกเลย แต่ก็มีภาพที่ทั้งคู่สวมเสื้อโค้ทตัวเดียวกัน พูดถึงผลิตภัณฑ์ความงามตัวเดียวกัน และบางคนก็เห็นพวกเขาไปงานปาร์ตี้คริสต์มาสเดียวกันเมื่อปลายปี 2022

## สถิติอาชีพ
### ระดับสโมสร

;หมายเหตุ

## อ้างอิง

## แหล่งข้อมูลอื่น
* Ao Tanaka at data.j-league.or.jp 
* Ao Tanaka at www.jleague.jp (archived)  
* Ao Tanaka at Kawasaki Frontale 

หมวดหมู่:นักฟุตบอลชาวญี่ปุ่น
หมวดหมู่:นักฟุตบอลทีมชาติญี่ปุ่น
หมวดหมู่:กองกลางฟุตบอลชาย
หมวดหมู่:ผู้เล่นคาวาซากิ ฟรอนตาเล
หมวดหมู่:ผู้เล่นฟอร์ทูนาดึสเซิลดอร์ฟ
หมวดหมู่:ผู้เล่นในเจ1 ลีก
หมวดหมู่:ผู้เล่นในซไวเทอบุนเดิสลีกา
หมวดหมู่:บุคคลจากคาวาซากิ